als_Latn dik_Latn sag_Latn
Prishtinë, 6 mars 2015 – Kryeministri i Kosovës, Isa Mustafa, ka deklaruar se program qeverisës do të jetë i bazuar orientimet kryesore zhvillimin ekonomik, rritjen ekonomike, hapjen e vendeve të reja të punës, rënien e varfërisë si dhe forcimin e shtetit të së drejtës si komponent shumë e rëndësishme e tërheqjes së investimeve të huaja she stabilitetit ekonomik.
“Ne jemi të interesuar që ta rrisim ekonominë përmes rritjes së normës vjetore të rritjes ekonomike, përkatësisht të GDP-së, e cila do të mundësonte një normë të punësimit që do të përfshinte fluksin vjetor të të papunëve që hyjnë në tregun e punës, që për ne sipas evidencave të deritanishme sillet ndërmjet 25 mijë deri në 30 mijë të papunë çdo vit dhe, po ashtu më vonë t’i qasemi edhe kontingjentit të të papunëve të cilët janë në zyrat e punës”, ka thënë Mustafa.
Këtë deklaratë ai e bëri në Forumin e Nivelit të Lartë, ku prezantoj pikat kryesore të Programit Qeverisës 2015-2018, para komunitetit të donatorëve dhe agjencive të tjera. Ky program qeverisës ka marrë mbështetje nga përfaqësues të BE dhe ShBA të cilët si prioritet përmendën sundimin e ligjit si parakusht për zhvillimin ekonomik.
Kurse, përfaqësuesi i zyrës së BE në Kosovë Samuel Zhbogar përmendi nevojën e zhvillimit ekonomik si një nga parakushtet e ndaljes së migrimit ilegal duke konsideruar se një nga arsyet kanë qenë ato ekonomike. Por ai theksoi se për një zhvillim të qëndrueshëm ekonomik dhe mbështetje të huaj, në rend të parë nevojitet sundimi i ligjit dhe përcaktimi i prioriteteve të qeveris.
“Përkushtimi ekonomik në programin qeveritar dhe gjenerimin e vendeve të reja të punës, përmirësimin e politikave fiskale për ndërmarrjet e vogla dhe të mesme, hapja e tregut dhe përmirësimi i mjedisit të biznesit, fokusimin e përgjithshëm në bujqësi, dhe subvencione. Përmendet sundimin e ligjit sidomos gjyqësorit në lidhje me investimet e huaja dhe e fundit jo më pak e rëndësishme do të ketë diskutime të rëndësishme për privatizimin sidomos pasi është rishikuar privatizimi i PTK”, ka thënë ai.
Ai shtoi se jo më pak të rëndësishme duhet të jenë edhe sektorët e arsimit, shëndetësisë dhe kultura, ku në këtë drejtim porositi kryeministrin të mos i nënvlerësoj ato.
“Zhvillimi i Kosovës përmirësimi i situatës social ekonomike duhet të jetë prioritet i parë i Kosovës. Dhe nuk duhet të jetë çështje e betejave politike. Të gjitha forcat politike duhet të bashkohen pasi që do të jetë e nevojshme bashkëpunimi it ë gjithë atyre për të pasur sukses. Dhe suksesi nuk duhet të shihet si sukses i njërës palë. Por duhet të shihet si sukses i Kosovës dhe qytetarëve të saj”, ka thënë Zhbogar.
Përndryshe, BE është donatori më i madh në Kosovë dhe alokimi për periudhën nën instrumentin e IPA ishte 350 euro për kokë banori.
Ndërsa, zv.ambasadorja e Shteteve të Bashkuara të Amerikës në Kosovë znj Jannifer Bachus, ka thënë se sundimi i ligjit duhet të jetë prioritet kryesor në një zhvillim të qëndrueshëm ekonomik. Por për ta implementuar suksesshëm këtë, ajo ka theksuar se të gjithë duhet të bashkohen pozita, opozita shoqëria civile.
”Qeveria amerikane e mbështet rritjen ekonomike të udhëhequr nga sektori privat me një qeverisje efektive dhe llogaridhënie dhe sundim i ligjit”, ka thënë diplomatja Bachus.
ShBA, sipas saj mbështesim strategjinë e kombëtare të zhvillimit që përmirëson jetën e njerëzve , sundimin e ligjit, ndërton kapacitetet qeverisëse edhe promovon shoqërinë shumë etnike. Aj
o përmendi edhe çështja e korrupsionit dhe percepcionit të korrupsionit që po e pengojnë zhvillimin e Kosovës, sepse siç tha ajo po e prek të gjitha nivelet e shoqërisë dhe mbetet njëra prej pengesave kryesore.
Zv. Ambasadorja u ndal edhe te projekti i zhvillimit në Brezovicë.
“Ky projekt i mbështetur nga USAID ka potenciale për ta transformuar këtë komunitet në një destinacion të madh turistik i cili do të krijojë mijëra vende të punës , ndërsa ShBA janë të gatshëm që në periudhën në vazhdim të ndihmojnë qeverinë për të modernizuar sektorin energjetik në Kosovë edhe energjisë të pastër”, ka thënë ajo. I.K.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn